یہ تمام مراحل طے ہو گئے تو معاذ بن جبل رضی اللہ عنہ نے یمن کے سفر کی تیاری کی اور سوار ہوکر آنحضرت ﷺ کی خدمت میں حاضر ہوئے اور لوگ بھی ساتھ ساتھ تھے ، روانگی کا وقت آیا تو کچھ دور تک خود سرکاردو عالمؓ نے مشایعت کی،حضرت معاذ بن جبلؓ اونٹ پر سوار تھے اور شہنشاہ مدینہ اونٹ کے ساتھ پا پیادہ چل رہے تھے اور باہم گفتگو کا سلسلہ جاری تھا ، جس کے ایک ایک فقرہ سے شفقت و محبت کا اظہار ہو رہا تھا،فرمایا معاذ ! تم پر قرض بہت ہے اگر کوئی ہدیہ لائے تو قبول کر لینا ، میں تم کو اس کی اجازت دیتا ہوں ، وداع کا وقت آیا تو حضرت سرورکائناتؓ نے حضرت معاذؓ سے کہا شائد اب تم سے ملاقات نہ ہو،اب مدینہ واپس آؤ گے تو میرے بجائے میری قبر ملے گی ، یہ سننا تھا کہ حضرت معاذؓ کی آنکھیں ابل پڑیں اور زار و قطار رونے لگے،آنحضرت ﷺ نے فرمایا نہ رؤو ،رونا شیطانی حرکت ہے،رخصت ہونے لگے تو آنحضرت ﷺ نے فرمایا ، حفظك الله من بين يديك ومن خلفك وعن يمينك وعن شمالك ومن فوقك ومن تحتك وأدرأ عنك شرور الإنس والجن ، یعنی جاؤ ، خدا تم کو ہر قسم کے آفات سے محفوظ رکھے حضرت معاذؓ نے مدینہ کی طرف نہایت حسرت سے دیکھا اور کہا کہ میں متقیوں کو اچھا سمجھتا ہوں خواہ کوئی ہوں
Entity: معاذ بن جبل — Type: /person